**Bevaringsværdige bygninger (SAVE værdi på 1-4)**

Vordingborg kommune har modtaget ansøgning om nedrivning af en bevaringsværdig bygning:

* Nordhavnsvej 24, 4760 Vordingborg - Sejlklubben Snekkens klubhus Bevaringsværdi 4 efter SAVE-metoden.

Huset ønskes nedrevet, da sejlklubben ønsker at opføre et nyt klubhus

I henhold til kommuneplanen kan der ikke meddeles tilladelse til nedrivning af bygninger med en høj bevaringsværdi, før ansøgningen er blevet offentligt bekendtgjort i 4 uger – jf. Bekendtgørelse af lov om bygningsfredning og bevaring af bygninger og bymiljøer fra Kulturstyrelsen.

Sagen sendes desuden til orientering hos Museum Sydøstdanmark, Bevaringsforeningen i Vordingborg og Landsforeningen for Bygnings- og Landskabskultur.

Enhver som måtte have interesse i sagen kan fremkomme med indsigelser til Vordingborg Kommune senest tirsdag d. 25. maj 2021.

Indsigelser skal sendes til Vordingborg kommune på planby@vordingborg.dk – eller som almindelig post til Vordingborg Kommune, Afdeling for Plan og By
Østergårdstræde 1A, 4772 Langebæk.